અનુભવનો બીજો પ્રોજેક્ટ કિન્નરોનાં જીવનમાં સુધારો લાવવાનો છે. જ્યારે તેઓ નાના હતાં અને કોઈ સારા પ્રસંગે કિન્નરો ઘરે આવીને ગીતો ગાતા તો તેમને લાગતું કે ઘણા કિન્નરોનો અવાજ ખૂબ જ સારો હોય છે પણ તેઓ ફિલ્મોમાં કેમ નથી ગાતા. તેમને આગળ વધવાની તક કેમ નથી મળતી. મોટા થયા ત્યારે તેમને સમજાયું કે સમાજમાં કિન્નરોની હાલત ખૂબ જ ખરાબ છે. ઘણા લોકો તેમને સમાજનો ભાગ પણ નથી ગણતા. તેમણે લોકોનાં ઘરે નાચી અને ગાઈને પોતાનું જીવન ચલાવવું પડે છે. કોઈ તેમને નોકરી પણ નથી આપતું કે તેમની સાથે સારો વ્યવહાર પણ નથી કરતું. અનુભવે નક્કી કર્યું કે તેઓ કિન્નરોના ટેલેન્ટને દુનિયાની સામે લાવશે. જેથી કરીને દુનિયા તેમને તેમની પ્રતિભાથી ઓળખે અને તેમનું નામ પણ આદર સાથે લેવામાં આવે. આ કામ ખૂબ જ મુશ્કેલ હતું જેના માટે તેમને 17 મહિનાનો સમય લાગ્યો. તેમણે નક્કી કર્યું કે તેઓ એક આલ્બમ બનાવશે જેમાં ગીતો સુંદર અવાજના માલિક એવા કિન્નરો પાસે ગવડાવશે. અને પછી દુનિયાની સામે આ સુંદર અવાજ લઈને જશે જેથી કરીને દુનિયા પણ તેમની પ્રતિભાને જુએ.